ഇന്സ്റ്റഗ്രാം വെബ് വേര്ഷനിലെ പുതിയ മാറ്റങ്ങള് അറിയാം വെബ് വേര്ഷനില് സുപ്രധാന മാറ്റവുമായി ഇന്സ്റ്റഗ്രാം. ഇനി മുതല് ഇന്സ്റ്റഗ്രാം വെബ് പതിപ്പിലൂടെയും ഫോട്ടോകളും, വീഡിയോകളും പോസ്റ്റ് ചെയ്യാം. എന്ഗാഡ്ജെറ്റ് ആണ് ഈ സവിശേഷത ആദ്യം കണ്ടെത്തിയത്. ലോകമെമ്ബാടുമുള്ള എല്ലാ ഉപയോക്താക്കള്ക്കും ലഭിക്കുന്നതാണ്. ഇനി മുതല് ചിത്രങ്ങള് സ്മാര്ട്ട്ഫോണിലേക്ക് അയക്കാതെ അവ നിങ്ങളുടെ കമ്ബ്യൂട്ടറില് നിന്ന് നേരിട്ട് ഇന്സ്റ്റാഗ്രാമില് അപ്ലോഡ് ചെയ്യാനും കഴിയും. ഈ സവിശേഷതയിലൂടെ കംമ്ബ്യൂട്ടറില് നിന്ന് തന്നെ തന്നെ ഫോട്ടോകള് എഡിറ്റ് ചെയ്യാനും ഉയര്ന്ന ക്വാളിറ്റിയില് അപ്ലോഡ് ചെയ്യാനുമാകും. നേരത്തെ വെബ് പതിപ്പില് ഫീഡ് നോക്കാന് ഇന്സ്റ്റാഗ്രാം ഉപയോക്താക്കളെ അനുവദിച്ചിരുന്നു. കൂടാതെ, എല്ലാ ഇന്സ്റ്റാഗ്രാം സന്ദേശങ്ങളും കമ്ബ്യുട്ടറിലൂടെ ആക്സസ് ചെയ്യാനും കഴിയും. ഈ സോഷ്യല് നെറ്റ്വര്ക്കിങ് സൈറ്റ് വര്ഷങ്ങളായി ഫോണില് മാത്രം ലഭ്യമാകുന്ന ആപ്പായിരുന്നു, എന്നാല് ഫേസ്ബുക്ക് ഉടമസ്ഥതയിലുള്ള കമ്ബനി ഇപ്പോള് ഉപയോക്താക്കള്ക്ക് ഈ ആപ്പുമായി ബന്ധപ്പെടാന് കൂടുതല് വഴികളും തുറന്നു നല്കുകയാണ്. ഇനി ബ്രൗസറില് ഇന്സ്റ്റാഗ്രാം തിരഞ്ഞ് ലോഗിന് ചെയ്യാനും ഐക്കണില് ക്ലിക്കുചെയ്ത് കണ്ടന്റ് അപ്ലോഡ് ചെയ്യാനും എളുപ്പം സാധ്യമാകും. മൊബൈല് ഉപയോക്താക്കള്ക്കായി ചില പുതിയ സവിശേഷതകള് അവതരിപ്പിച്ചതായും റിപ്പോര്ട്ട് ഉണ്ട്. ഒരു പോസ്റ്റില് രണ്ട് പേരെ സഹരചയിതാക്കളാക്കാന് അനുവദിക്കുന്ന കോളാബ് ടെസ്റ്റ് എന്ന സോഫ്റ്റ് വെയര് ഫീച്ചര് അവതരിപ്പിച്ചട്ടുണ്ട്. നിങ്ങളോടൊപ്പം റീലില് ഉള്ള ഒരാളെ ഉള്പ്പെടുത്താന് ടാഗിംഗ് സ്ക്രീനില് നിന്നും അയാളെ ക്ഷണിച്ചാല് മതി.